**Mór Városi Önkormányzat Képviselő-testületének**

**80/2025. (II.19.) határozata**

**Mór Dózsa Gy. utca és Kodály Z. utca közötti gyalogos köz elnevezése tárgyában**

Mór Városi Önkormányzat Képviselő testülete - Magyarország helyi önkormányzatairól szóló 2011. évi CLXXXIX. törvény 42. § 8. pontjában foglalt kizárólagos hatáskörében eljárva – Mór Városi Önkormányzat Képviselő-testületének a közterület elnevezés és a házszámozás rendjéről szóló 13/2013. (IV.3.) önkormányzati rendelete alapján felkéri a jegyzőt, hogy a Mór Dózsa Gy. utca és Kodály Z. utca közötti, Kút-ér melletti gyalogút elnevezésével kapcsolatos előkészítő munkát folytassa le.

A Képviselő testület a Mór Dózsa Gy. utca és Kodály Z. utca közötti, Kút-ér melletti gyalogutat (a határozathoz melléklet helyszínrajzon lehatárolt részt) **Nefelejcs köz**nek javasolja elnevezni.

A Képviselő-testület felkéri a jegyzőt, hogy a véleményeztetési eljárás lefolytatását követően a közterület elnevezését ismételten terjessze a Képviselő-testület elé.

Határidő: 2025.06.19.

Felelős: jegyző(Városfejlesztési és -üzemeltetési Iroda)

 Fenyves Péter Dr. Taba Nikoletta

 polgármester jegyző